
[bookmark: TextBodyBegin]Európsky parlament,
–	so zreteľom na konečnú ročnú účtovnú závierku Európskeho úradu pre bezpečnosť potravín za rozpočtový rok 2022,
–	so zreteľom na výročnú správu Dvora audítorov o agentúrach EÚ za rozpočtový rok 2022 spolu s odpoveďami agentúr[footnoteRef:1], [1:  	Ú. v. EÚ C, C/2023/594, 27.10.2023.] 

–	so zreteľom na vyhlásenie o vierohodnosti[footnoteRef:2] vedenia účtov a zákonnosti a správnosti príslušných operácií, ktoré poskytol Dvor audítorov za rozpočtový rok 2022 v súlade s článkom 287 Zmluvy o fungovaní Európskej únie, [2:  	Ú. v. EÚ C, C/2023/112, 12.10.2023.] 

–	so zreteľom na odporúčanie Rady z 22. februára 2024 o udelení absolutória úradu za plnenie rozpočtu za rozpočtový rok 2022 (06180/2024 – C9‑0089/2024),
–	so zreteľom na článok 319 Zmluvy o fungovaní Európskej únie,
–	so zreteľom na nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012[footnoteRef:3], a najmä na jeho článok 70, [3:  	Ú. v. EÚ L 193, 30.7.2018, s. 1.] 

–	so zreteľom na nariadenie Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín[footnoteRef:4], a najmä na jeho článok 44, [4:  	Ú. v. ES L 31, 1.2.2002, s. 1.] 

–	so zreteľom na delegované nariadenie Komisie (EÚ) 2019/715 z 18. decembra 2018 o rámcovom nariadení o rozpočtových pravidlách pre subjekty zriadené podľa ZFEÚ a Zmluvy o Euratome a uvedené v článku 70 nariadenia Európskeho parlamentu a Rady (EÚ, Euratom) 2018/1046[footnoteRef:5], a najmä na jeho článok 105, [5:  	Ú. v. EÚ L 122, 10.5.2019, s. 1.] 

–	so zreteľom na článok 100 a prílohu V k rokovaciemu poriadku,
–	so zreteľom na stanovisko Výboru pre životné prostredie, verejné zdravie a bezpečnosť potravín,
–	so zreteľom na správu Výboru pre kontrolu rozpočtu (A9-0129/2024),
1.	udeľuje absolutórium výkonnému riaditeľovi Európskeho úradu pre bezpečnosť potravín za plnenie rozpočtu úradu za rozpočtový rok 2022;
2.	uvádza svoje poznámky v priloženom uznesení;
3.	poveruje svoju predsedníčku, aby postúpila toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Európskeho úradu pre bezpečnosť potravín, Rade, Komisii a Dvoru audítorov a aby zabezpečila ich uverejnenie v Úradnom vestníku Európskej únie (v sérii L).

2. Rozhodnutie Európskeho parlamentu z 11. apríla 2024 o účtovnej závierke Európskeho úradu pre bezpečnosť potravín za rozpočtový rok 2022 (2023/2151(DEC))
Európsky parlament,
–	so zreteľom na konečnú ročnú účtovnú závierku Európskeho úradu pre bezpečnosť potravín za rozpočtový rok 2022,
–	so zreteľom na výročnú správu Dvora audítorov o agentúrach EÚ za rozpočtový rok 2022 spolu s odpoveďami agentúr[footnoteRef:6], [6:  	Ú. v. EÚ C, C/2023/594, 27.10.2023.] 

–	so zreteľom na vyhlásenie o vierohodnosti[footnoteRef:7] vedenia účtov a zákonnosti a správnosti príslušných operácií, ktoré poskytol Dvor audítorov za rozpočtový rok 2022 v súlade s článkom 287 Zmluvy o fungovaní Európskej únie, [7:  	Ú. v. EÚ C, C/2023/112, 12.10.2023.] 

–	so zreteľom na odporúčanie Rady z 22. februára 2024 o udelení absolutória úradu za plnenie rozpočtu za rozpočtový rok 2022 (06180/2024 – C9‑0089/2024),
–	so zreteľom na článok 319 Zmluvy o fungovaní Európskej únie,
–	so zreteľom na nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012[footnoteRef:8], a najmä na jeho článok 70, [8:  	Ú. v. EÚ L 193, 30.7.2018, s. 1.] 

–	so zreteľom na nariadenie Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín[footnoteRef:9], a najmä na jeho článok 44, [9:  	Ú. v. ES L 31, 1.2.2002, s. 1.] 

–	so zreteľom na delegované nariadenie Komisie (EÚ) 2019/715 z 18. decembra 2018 o rámcovom nariadení o rozpočtových pravidlách pre subjekty zriadené podľa ZFEÚ a Zmluvy o Euratome a uvedené v článku 70 nariadenia Európskeho parlamentu a Rady (EÚ, Euratom) 2018/1046[footnoteRef:10], a najmä na jeho článok 105, [10:  	Ú. v. EÚ L 122, 10.5.2019, s. 1.] 

–	so zreteľom na článok 100 a prílohu V k rokovaciemu poriadku,
–	so zreteľom na stanovisko Výboru pre životné prostredie, verejné zdravie a bezpečnosť potravín,
–	so zreteľom na správu Výboru pre kontrolu rozpočtu (A9-0129/2024),
1.	schvaľuje účtovnú závierku Európskeho úradu pre bezpečnosť potravín za rozpočtový rok 2022;
2.	poveruje svoju predsedníčku, aby postúpila toto rozhodnutie výkonnému riaditeľovi Európskeho úradu pre bezpečnosť potravín, Rade, Komisii a Dvoru audítorov a aby zabezpečila jeho uverejnenie v Úradnom vestníku Európskej únie (v sérii L).


3. Uznesenie Európskeho parlamentu z 11. apríla 2024 s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskeho úradu pre bezpečnosť potravín za rozpočtový rok 2022 (2023/2151(DEC))
Európsky parlament,
–	so zreteľom na svoje rozhodnutie o absolutóriu za plnenie rozpočtu Európskeho úradu pre bezpečnosť potravín za rozpočtový rok 2022,
–	so zreteľom na článok 100 a prílohu V k rokovaciemu poriadku,
–	so zreteľom na stanovisko Výboru pre životné prostredie, verejné zdravie a bezpečnosť potravín,
–	so zreteľom na správu Výboru pre kontrolu rozpočtu (A9-0129/2024),
A.	keďže podľa výkazu príjmov a výdavkov[footnoteRef:11] predstavoval konečný rozpočet Európskeho úradu pre bezpečnosť potravín (ďalej len „úrad“) na rozpočtový rok 2022 sumu 149 841 816,93 EUR, čo v porovnaní s rokom 2021 predstavuje nárast o 15,99 %; keďže rozpočet úradu pochádza najmä z rozpočtu Únie; [11:  	Ú. v. EÚ C 178, 29.4.2022, s. 1.] 

B.	keďže Dvor audítorov v svojej správe o overení ročnej účtovnej závierky úradu za rozpočtový rok 2022 (ďalej len „správa Dvora audítorov“) uvádza, že získal primeranú istotu o tom, že ročná účtovná závierka úradu je spoľahlivá a že príslušné operácie sú zákonné a správne;
C.	keďže pokiaľ ide o oblasť verejného obstarávania úradu, v roku 2022 neboli hlásené žiadne problémy, ktoré by si vyžadovali nápravné opatrenia, neprebiehajú žiadne nápravné opatrenia z auditov a posúdení z predchádzajúcich rokov a nie sú žiadne nápravné opatrenia, ktoré by boli nevyriešené;
D.	keďže pokiaľ ide o systémy vnútornej kontroly úradu, v roku 2022 neboli hlásené žiadne problémy, ktoré by si vyžadovali nápravné opatrenia, ani neprebiehajú žiadne nápravné opatrenia z auditov a posúdení z predchádzajúcich rokov a nie sú žiadne nápravné opatrenia, ktoré by boli nevyriešené;
Rozpočtové a finančné riadenie
1.	s uznaním konštatuje, že úsilie o monitorovanie rozpočtu v priebehu rozpočtového roka 2022 prinieslo mieru plnenia viazaných rozpočtových prostriedkov v bežnom roku na úrovni 99,95 %, čo v porovnaní s rokom 2021 predstavuje mierne zníženie o 0,04 %; okrem toho konštatuje, že miera plnenia platobných rozpočtových prostriedkov v bežnom roku bola 89,77 %, čo v porovnaní s rokom 2021 predstavuje zvýšenie o 0,92 %;
2.	konštatuje, že nedostatok zdrojov a pracovných miest regulačných orgánov pre prípravky na ochranu rastlín vedie k oneskoreniam pri schvaľovaní nízkorizikových účinných látok a pri aktualizácii metodík posudzovania podľa vedeckého vývoja, čo z dlhodobého hľadiska zníži vplyv prípravkov na ochranu rastlín na životné prostredie; žiada Komisiu, aby prijala vhodné opatrenia na zabezpečenie toho, aby mal úrad dostatok zdrojov a pracovných miest na pomoc členským štátom pri dodržiavaní ich lehôt stanovených v nariadení (ES) č. 1107/2009, na zvýšenie počtu hodnotení účinných látok prípravkov na ochranu rastlín za rok na dvojnásobok a rýchlosti vývoja metodík na sledovanie hodnotenia rizík podľa najnovšieho vývoja vedy a v súlade s očakávaniami spoločnosti na trojnásobok;
Výkonnosť
3.	víta prínos úradu k bezpečnosti potravinového a krmivového reťazca Únie a jeho značné úsilie o to, aby manažérom rizika poskytoval komplexné, nezávislé a aktuálne vedecké poradenstvo o otázkach spojených s potravinovým reťazcom, aby verejnosť jasne informoval o svojich výstupoch a údajoch, na ktorých sú založené, a spolupracoval so zainteresovanými stranami a s inštitucionálnymi partnermi na presadzovaní súdržnosti systému bezpečnosti potravín a dôvery v tento systém;
4.	s uspokojením konštatuje, že úrad zaviedol integrovaný výkonnostný rámec, v ktorom sú zdroje a činnosti prepojené s výstupmi a očakávanými výsledkami a ktorý je doplnený súborom kľúčových ukazovateľov výkonnosti (KPI) na monitorovanie a riadenie výkonnosti; ďalej konštatuje, že výkonnosť v porovnaní s cieľmi stanovenými vo výkonnostnom rámci dosiahla celkovú mieru 96 %; konštatuje, že oblasti strategických cieľov 2 (zabezpečovať pripravenosť na budúce potreby analýzy rizík) a strategického cieľa 3 (Posilniť postavenie ľudí a zabezpečiť organizačnú agilnosť) vykazovali celkovo dobrú výkonnosť, zatiaľ čo v oblasti strategického cieľa 1 (Poskytovať dôveryhodné vedecké poradenstvo a oznamovať riziká z farmy na stôl), ktorú výrazne ovplyvnilo vykonávanie nových pravidiel a postupov podľa nariadenia (EÚ) 2019/1381[footnoteRef:12], bolo zaznamenané odchýlenie od cieľa; [12:  	Nariadenie Európskeho parlamentu a Rady (EÚ) 2019/1381 z 20. júna 2019 o transparentnosti a udržateľnosti hodnotenia rizika na úrovni EÚ v potravinovom reťazci, a ktorým sa menia nariadenia (ES) č. 178/2002, (ES) č. 1829/2003, (ES) č. 1831/2003, (ES) č. 2065/2003, (ES) č. 1935/2004, (ES) č. 1331/2008, (ES) č. 1107/2009, (EÚ) 2015/2283 a smernica 2001/18/ES (Ú. v. EÚ L 231, 6.9.2019, s. 1).] 

5.	zdôrazňuje, že úrad dokončil 586 z plánovaných 701 vedeckých otázok týkajúcich sa cieľa 1: Poskytovať dôveryhodné vedecké poradenstvo a oznamovať riziká z farmy na stôl; konštatuje, že hoci bol počet uzavretých vedeckých otázok nižší, ako sa predpokladalo, vo všeobecnosti zodpovedal počtu nových otázok doručených počas roka, čím sa zabezpečilo, že počet nedoriešených otázok sa nezvýši;
6.	víta skutočnosť, že v oblasti oznamovania zistení boli zaznamenané veľmi pozitívne výsledky, pričom v prípade včasného uverejňovania vo vestníku úradu pretrváva pozitívna výkonnosť dosiahnutá za posledné 2 roky;
7.	berie na vedomie, že rok 2022 bol prvým rokom vykonávania stratégie úradu do roku 2027; stratégia úradu do roku 2027, ktorá má nadväzovať na stratégiu 2020, je zameraná na vykonávanie nariadenia (EÚ) 2019/1381 (v krátkodobom horizonte) a pre úrad predstavuje prípravu na riešenie nových vyvíjajúcich sa politík Únie (z dlhodobého hľadiska);
8.	víta skutočnosť, že úrad v júni 2022 zorganizoval konferenciu ONE – zdravie, životné prostredie, spoločnosť, na ktorej sa zdôraznilo prepojenie medzi zdravím ľudí, zvierat a životného prostredia a ktorá viedla k prístupu „jedno zdravie – jedno životné prostredie“;
9.	konštatuje, že úrad spustil v partnerstve s 18 členskými štátmi kampaň zameranú na africký mor ošípaných; ďalej konštatuje, že úrad prispel ku koncepcii a vykonávaniu stratégie EÚ pre chemikálie;
10.	konštatuje, že podľa ročného prieskumu stratégie, ktorý začal úrad so žiadosťou o spätnú väzbu od svojich zákazníkov, partnerov a zainteresovaných strán, ktoré sú priamo alebo nepriamo zapojené do poskytovania vedeckých stanovísk úradu, zostáva schopnosť úradu včas poskytovať svoje poradenstvo naďalej predmetom pozornosti;
Účinnosť a prínos
11.	konštatuje, že úrad spolupracuje s Európskou chemickou agentúrou v súvislosti s novou stratégiou Únie pre chemikálie a s Európskym centrom pre prevenciu a kontrolu chorôb s cieľom vyvinúť systémy na zber a analýzu sekvenovania genómu; okrem toho konštatuje, že úrad využíval ľudské zdroje a výskumné zdroje spoločne so sesterskými agentúrami a Spoločným výskumným centrom; ďalej zdôrazňuje horizontálne prínosy spolupráce a prispôsobovania najlepších postupov;
12.	konštatuje, že úrad v roku 2022 zvýšil úsilie o konsolidáciu zavádzania nových procesov a IT nástrojov a snažil sa dosiahnuť vysokú úroveň efektívnosti a maximalizovať synergie s inými agentúrami; ďalej konštatuje, že niektoré výsledky týkajúce sa efektívnosti a prínosov IT nástrojov, ktoré úrad dosiahol v rokoch 2020 – 2022, boli stanovené až ku koncu roka 2023;
13.	víta skutočnosť, že úrad má v úmysle posilniť spoločnú správu údajov spolu s členskými štátmi a ďalšími agentúrami, ktorá by mala zlepšiť kvalitu údajov a interoperabilitu údajov (v súlade s prístupom „jedno zdravie“);
Personálna politika
14.	konštatuje, že k 31. decembru 2022 bol plán pracovných miest naplnený na 95,55 %, pričom zo 405 pracovných miest povolených v rámci rozpočtu Únie (v porovnaní s 380 schválenými pracovnými miestami v roku 2021) boli vymenovaní 5 úradníci a 382 dočasných zamestnancov; konštatuje, že v roku 2022 v úrade okrem toho pôsobilo 170 zmluvných zamestnancov a 14 vyslaných národných expertov; ďalej konštatuje, že na vykonávanie nariadenia (EÚ) 2019/1381 bolo úradu v roku 2022 pridelených 31 nových pracovných miest a 15 dodatočných zmluvných zamestnancov na obdobie 2022 – 2024;
15.	berie na vedomie, že v roku 2022 sa v rámci celkového počtu zamestnancov úradu dosiahla rodová rovnováha, pričom 335 z 557 (60,1 %) boli ženy, a v správnej rade úradu, kde zo 70 (52,9 %) bolo 37 žien; konštatuje, že na vyšších a riadiacich pozíciách je podiel mužov (63 %) vyšší ako podiel žien (37 %); vyzýva úrad, aby zintenzívnil úsilie o preklenutie rodových rozdielov na vyšších a riadiacich pozíciách;
16.	berie na vedomie, že lekárska služba nahlásila v roku 2022 tri prípady vyhorenia; zdôrazňuje zásadný význam zachovania rovnováhy medzi profesijnými povinnosťami a osobným životom; vyzýva úrad, aby naďalej podporoval zdravú rovnováhu medzi pracovným a súkromným životom zamestnancov;
17.	konštatuje, že úrad je odhodlaný dodržiavať hodnoty siete agentúr EÚ a Chartu rozmanitosti a začlenenia a pracuje na jej čo najskoršom prijatí; ďalej berie na vedomie účasť úradu v pracovnej skupine siete agentúr EÚ pre rozmanitosť a začlenenie prostredníctvom výmeny synergií, informácií a zdrojov týkajúcich sa rozmanitosti a začlenenia; okrem toho sa zrealizovali niektoré interné iniciatívy, napríklad nová internetová stránka venovaná kariére a video o práci v úrade s osobitným dôrazom na oblasť rozmanitosti a začlenenia;
18.	konštatuje, že úrad prijal Usmernenia k vykonávaniu pomoci pre osoby so zdravotným postihnutím, ktorými sa podporuje sociálna politika a rovnaké zaobchádzanie na pracovisku; okrem toho konštatuje, že budova úradu bola navrhnutá v súlade s talianskymi predpismi o bezbariérovom prístupe pre osoby so zdravotným postihnutím;
19.	konštatuje, že k 1. januáru 2022 bola zavedená nová organizačná štruktúra, ktorá má podporiť vykonávanie nariadenia (EÚ) 2019/1381 a ambícií stanovených v stratégii úradu do roku 2027;
Prevencia, riešenie konfliktov záujmov a transparentnosť
20.	konštatuje, že správna rada a prevádzkové riadenie úradu podpísali vyhlásenie o konflikte záujmov, ktoré je uverejnené a dostupné na webovom sídle; ďalej konštatuje, že životopisy členov a náhradníkov správnej rady mali byť uverejnené do konca roka 2023;
21.	konštatuje, že úrad v roku 2022 identifikoval a riešil sedem prípadov konfliktu záujmov na úrovni ročných vyhlásení o záujmoch externých odborníkov; konštatuje, že úrad zabezpečil, aby sa nepodieľali na vedeckej činnosti;
22.	berie na vedomie, že úrad zaviedol dobrovoľný kódex správania, podľa ktorého sa členovia správnej rady zaväzujú informovať úrad o pracovných činnostiach vykonávaných v priebehu 2 rokov po skončení svojho mandátu;
23.	berie na vedomie, že úrad plánuje prijať v priebehu prvého štvrťroka 2024 nový štandardný postup po skončení služobného pomeru, ktorý bude zahŕňať kritériá a postup na ukončenie prístupu zamestnancov odchádzajúcich zo služby k dôverným informáciám, požiadavky na monitorovanie a vykonávanie a normy transparentnosti;
24.	konštatuje, že úrad zaviedol stratégiu boja proti podvodom, ktorá bola vypracovaná v úzkej spolupráci s Európskym úradom pre boj proti podvodom, spolu so súvisiacimi vykonávacími predpismi a akčným plánom na predchádzanie podvodom a korupcii;
Ďalšie pripomienky
25.	konštatuje, že Útvar pre vnútorný audit (IAS) vydal v júni 2022 audítorskú správu o informačnej bezpečnosti a obnove po havárii s cieľom posúdiť primeranosť návrhu a vykonávania riadenia a identifikoval dve pripomienky a tri dôležité pripomienky k riadeniu bezpečnosti IT; konštatuje, že úrad prijal odporúčania IAS a v súčasnosti vykonáva akčný plán;
26.	víta úsilie úradu o zvýšenie svojej viditeľnosti a online prítomnosti prostredníctvom druhého ročníka kampane „#EUChooseSafeFood“, ktorá prebieha v partnerstve s príslušnými orgánmi členských štátov a ktorej cieľom je vysvetliť zrozumiteľným spôsobom vedecké poznatky o bezpečnosti potravín v Únii, a zorganizovanie konferencie ONE – zdravie, životné prostredie, spoločnosť v spolupráci s ďalšími štyrmi agentúrami ENVI, čo viedlo k zriadeniu spoločného instagramového účtu s názvom „One Health One Environment“; ďalej konštatuje, že úrad investoval do viacjazyčnosti svojho webového sídla s umelou inteligenciou prostredníctvom komponentu Komisie eTranslation; okrem toho konštatuje, že úrad v roku 2022 naďalej investoval do vývoja svojho portálu OpenEFSA v súlade s požiadavkami nariadenia (EÚ) 2019/1381;
27.	víta skutočnosť, že úrad je v posledných rokoch jednou z agentúr s certifikáciou EMAS; berie na vedomie, že v závislosti od druhu zákazky úrad uplatňuje normy zeleného verejného obstarávania (GPP) ako minimálne požiadavky na špecifikácie vo výberových kritériách a/alebo kritériách na vyhodnotenie ponúk;
°
°	°
28.	pokiaľ ide o ďalšie poznámky prierezovej povahy, ktoré sú súčasťou rozhodnutia o absolutóriu, odvoláva sa na svoje uznesenie z 11. apríla 2024[footnoteRef:13] o výkonnosti, finančnom riadení a kontrole agentúr. [13:  	Prijaté texty, P9_TA(2024)0280.] 

